Sådan kunne iPhone 7 se ud

Vi står overfor lanceringen af den nye iPhone, som efter alt at dømme bliver iPhone 6S – og dermed en lidt mindre opgradering af en af verdens bedste telefoner.

Læs også: Sådan bliver iPhone 6S

Men den forestående lancering holder naturligvis ikke iFans og nettets fantaster fra at spekulere på, hvordan iPhone 7 kunne blive. Det har de to designere Ivo Maric og Tomislav Rastovac givet et nyt bud på i en video på Youtube, hvor de viser et muligt design og gennemgår potentielle specifikationer på den kommende iPhone 7 – blandt andet en stålramme (der minder lidt om rammen fra iPhone 4), en A10 processor, safir-glas og trådløs opladning.

Vi indrømmer gerne, at både safirglas og den trådløse opladning ville være ting vi helst så på iPhone 6S, men det er desværre tvivlsomt, om det bliver virkelighed.

Apple ventes at lancere iPhone 6S i løbet af august og vi kan formentlig se den i slutningen af september eller starten af oktober her i landet.

Sådan kunne iPhone 7 se ud